გოგა ბითაძე

გოგა ბითაძე (დ. 20 ივლისი, 1999, საგარეჯო) — ქართველი კალათბურთელი, რომელიც ამჟამად თამაშობს NBA-ის ორლანდო მეჯიკში. მისი სიმაღლისა (212 სმ) და წონის (114 კგ) გათვალისწინებით თამაშობს ცენტრის პოზიციაზე. 2019 წლის NBA-ის დრაფტზე მიიჩნევა პირველი რაუნდის ერთ-ერთ გამორჩეულ მოთამაშედ.
ადრეული ცხოვრება და კარიერა
დაიბადა საგარეჯოში, აღმოსავლეთ საქართველოს ქალაქში. მისი მამა იყო კალათბურთელი, რომელმაც კარიერა ტრავმის გამო დაასრულა. მიუხედავად იმისა, რომ ბითაძეს ადრეულ ბავშვობაში არ უყურებია კალათბურთისათვის, მან 6 წლის ასაკში დაიწყო კალათბურთის თამაში რადგან საკუთარი თავი დაინახა როგორც „აქტიური და მაღალი“. როდესაც ბითაძე შედარებით ჩართული გახდა კალათბურთში, იგი აღფრთოვანდა ქართველი კალათბურთელების ზაზა ფაჩულიასა და თორნიკე შენგელიას თამაშით, აგრეთვე NBA-ის ვარსკვლავებით, პაუ გასოლითა და შაკილ ო’ნილით. 2013 წლის 31 მაისს, ბითაძემ 17 ქულა დააგროვა და ამ შედეგით დაეხმარა საკუთარი სკოლის გუნდს, ჰიუნდასის გორის მეთოთხმეტე ჩემპიონატში გამარჯვებაში. იგი აგრეთვე სამი წელი თამაშობა საქართველოს 16 წლამდელთა ლიგაში. 2014-15 წლებში, ჰიუნდაისთან ერთად ჩატარებულ უკანასკნელ სეზონში ბითაძე საშუალოდ აგროვებდა 23.1 ქულას, 16.6 მოხსნას, 4.5 შედეგიან გადაცემასა და 3.8 დაფარებას. კარიერის ადრეულ წლებში ბითაძე ვარჯოშობდა და იწვრთნებოდა ქართულის კლუბის, ვითა თბილისის უმცროს დივიზიონში.
პროფესიონალური კარიერა
ვითა თბილისი (2015-16)
2015-16 წლების სეზონში ბითაძე ვითა თბილისთან ერთად თამაშობდა VTB-ის გაერთიანებულ ლიგაში. ბითაძეს ლიგაში დებიუტი 16 წლის ასაკში ჰქონდა და შესაბამისად იგი ლიგის ისტორიაში გახდა ყველაზე ახალგაზრდა მოთამაშე. 6 თამაშის განმავლობაში საშუალოდ თამაშობდა 13.8 წუთს; ამ დროში საშუალოდ აგროვებდა 2.8 ქულას, 1.7 მოხსნას და ო.7 დაფარებას.
მეგა ბასკეთი (2016-დღემდე)
ბუდუჩნოსტი (2018-19)
2018 წლის 20 დეკემბერს მეგა ბემაქსმა ბითაძე გაანათხოვრა გუნდ ბუდუჩნოსტში, რომელიც მონტენეგროს ლიგაში, ABA ლიგასა და ევროლიგაში ასპარეზობდა. იგი გუნდში დარჩენილი სეზონის გამნავლობაში ითამაშებდა. 24 დეკემბერს, ბუდუჩნოსტის მაისურით ჩატარებულ პირველ თამაშში, მან დააგროვა 12 ქულა და 4 მოხსნა „Krka“-ის წინააღმდეგ, ABA ლიგაში. ოთხი დღის შემდეგ შედგა ბითაძეს დებიუტი ევროლიგაში, სადაც მოიპოვა 17 ქულა, 7 მოხსნა და 4 დაფარება თუმცა გუნდი ბაიერნ მიუნხენთან ანგარიშით 93-88 მაინც დამარცხდა. 2019 წლის 3 იანვარს მას კვლავ ძლიერი პერფომენსი ჰქონდა „ოლიმპია მილანოს“ წინააღმდეგ, სადაც სათადაგიროთა სკამიდან 23 ქულა, 8 მოხსნა და 3 დაფარება მოიპოვა; გუნდმა თამაშში 111-94 გაიმარჯვა. 13 თამაშის შემდეგ, სეზონში ბითაძე საშუალოდ აგროვებდა 12.1 ქულას, 6.4 მოხსნას და 2.3 დაფარებას; ამ შედეგით მან მოიპოვა ევროლიგის ამომავალი ახალგაზრდა ვარსკვლავის ჯილდო.
NBA
ინდიანა პეისერსი
2019 წელს გოგა ბითაძე მე-18 პიკად აირჩია ინდიანა პეისერსმა, რომელიც მდებარეობს შტატ ინდიანას ქალაქ ინდიანაპოლისის არეაში. პეისერსი მონაწილეობას იღებს ცენტრალური დივიზიონში, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში (NBA).
გოგა ბითაძემ NBA-ში სადებიუტო შეხვედრა „მინესოტა ტიმბერვულვზის“ წინააღმდეგ ჩაატარა და პარკეტზე პირველი მეოთხედის ბოლოს გამოჩნდა. პარკეტზე 24:19 წუთი გაატარა და 14 ქულა, 4 მოხსნა, 2 შედეგიანი გადაცემა და 1 დაფარება ჩაიწერა. თუმცა ინდიანა 111-119 დამარცხდა.
კარიერა ეროვნულ ნაკრებში
საქართველოს ეროვნულ ნაკრებში ბითაძე პირველად გამოიძახეს ევრობასკეტ 2017-ზე, მაგრამ ტრავმის გამო მთელი ჩემპიონატის გამოტოვება მოუწია. მიუხედავად ამისა, იგი ამბობდა, რომ მოედნის გარედანაც ბევრის სწავლა მოახერხა ვეტერანი კალათბურთელების, ზაზა ფაჩულიასა და გიორგი შერმადინისაგან. 2017 წლის 24 ნოემბერს შედგა ბითაძის დებიუტი 2019 წლის FIBA-ის მსოფლიო თასის საკვალიფიკაციო ეტაპზე გერმანიის ნაკრების წინააღმდეგ გამართულ შეხვედრაში; 17 წუთში მან 4 ქულის მოპოვება მოახერხა.
კარიერული სტატისტიკა
<noinclude>
ადგილობრივი ლიგა
ევროლიგა
ეროვნული გუნდი
წყარო
რესურსები ინტერნეტში
ABA League profile
EuroLeague profile
RealGM profile
Facebook Page
სქოლიო
დაბადებული 20 ივლისი
დაბადებული 1999
ქართველი კალათბურთელები